DMT กางแผนปี 65 ลุยงานใหม่ 4-5 โครงการ มั่นใจรายได้ค่าผ่านทางโตกว่า 50%
DMT ร่วมงาน “Oppday” กางแผนปี 65 ลุยงานใหม่ 4-5 โครงการ มั่นใจรายได้ค่าผ่านทางโตกว่า 50% แตะ 1.90 พันลบ. หลังรัฐผ่อนคลายมาตรการโควิดและโรงเรียนเปิดออนไซต์
DMT ร่วมงาน “Oppday” กางแผนปี 65 ลุยงานใหม่ 4-5 โครงการ มั่นใจรายได้ค่าผ่านทางโตกว่า 50% แตะ 1.90 พันลบ. หลังรัฐผ่อนคลายมาตรการโควิดและโรงเรียนเปิดออนไซต์
2 มิ.ย. 2565

ดร.ศักดิ์ดา พรรณไวย กรรมการผู้จัดการ พร้อมด้วยนางสาวบงกชรัตน์  ตั้งชูกุล รองกรรมการผู้จัดการ สายงานธุรกิจและการเงิน และนายนพพล โพธิ์ขี ผู้อำนวยการฝ่ายพัฒนาธุรกิจและกลยุทธ์เพื่อความยั่งยืน บริษัท ทางยกระดับดอนเมือง จำกัด (มหาชน) หรือ DMT ร่วมให้ข้อมูลภาพรวมธุรกิจของบริษัทผ่านงาน Opportunity Day จัดโดย ตลาดหลักทรัพย์แห่งประเทศไทย (ตลท.) ในวันที่ 30 พฤษภาคม 2565 โดยสรุปผลประกอบการไตรมาส 1/2565  มีรายได้ค่าผ่านทางอยู่ที่ 355.29 ล้านบาท และมีกำไรสุทธิ 144.2 ล้านบาท พร้อมให้ข้อมูลทิศทางธุรกิจในปีนี้ประกาศเดินหน้าลุยงานใหม่ 4-5 โครงการ มั่นใจรายได้ค่าผ่านทางปีนี้โตเกิน 50% แตะ 1,900 ล้านบาท หลังรัฐผ่อนคลายมาตรการโควิดและโรงเรียนเปิด Onsite